Et uheld mellem to biler betød at motorvejen ved Haverslev var lukket fra 23:30 til 01.00 natten til tirsdag. - En bagvedkørende bilist havde ikke opdaget, at den forankørende kørte langsommere og han kørte derfor op bag i ham, siger vagtchef Per Vagn Nielsen ved Nordjyllands Politi til tv2nord.dk. Der skete store materielle skader ved uheldet og man ventede på en fejemaskine, hvorfor motorvejen altså var lukket i halvanden time. Bilisten, der kom bagfra, måtte til tjek på Aalborg Universitetshospitalmen ingen kom alvorligt til skade ved uheldet.

Referat:
Det tog halvanden time at rydde op efter et uheld på motorvejen ved Haverslev sent mandag aften.